

Telki Község Önkormányzata

2089 Telki, Petőfi u.1.

Telefon: (06) 26 920 801

E-mail: [hivatal@telki.hu](mailto:hivatal@telki.hu)

[www.telki.hu](http://www.telki.hu)

**ELŐTERJESZTÉS**

**A képviselő-testület 2023. augusztus 28-i rendes ülésére**

**Napirend tárgya:**

**36/2023. ( IV.24.) önkormányzati határozat módosítása**

**A napirendet tárgyaló ülés dátuma**: **2023.08.28.**

**A napirendet tárgyaló ülés:** **Képviselő-testület**

**Előterjesztő:** **Deltai Károly polgármester**

**Az előterjesztést készítette:** **dr. Lack Mónika jegyző**

**A napirendet tárgyaló ülés típusa:** **nyílt** / zárt

**A napirendet tárgyaló ülés típusa:** **rendes /** rendkívüli

**A határozat elfogadásához szükséges többség típusát:** **egyszerű** / minősített

**A szavazás módja:** **nyílt** / titkos

**1.Előzmények, különösen az adott tárgykörben hozott korábbi testületi döntések és azok végrehajtásának állása: -**

**2. Jogszabályi hivatkozások**:

Polgári Törvénykönyvről szóló 2013. évi V. törvény

**3.Költségkihatások és egyéb szükséges feltételeket, illetve megteremtésük javasolt forrásai:**

**4. Tényállás bemutatása:**

Telki község Önkormányzat képviselő-testület 36/2023.(IV.24.) önkormányzati határozatával döntött arról, hogy a Telki Nefelejcs utca 440 hrsz. és 518 hrsz-ú ingatlanok közötti szakaszán a csatorna nyomvonal helyreállítási munkákhoz kapcsolódóan megoldandó csapadékvíz elvezetését problémáját a Telki 523 hrsz-ú ingatlanon történő átvezetéssel oldaná meg.

Tekintettel, hogy az érintett ingatlan magántulajdon, így a csapadékvíz elvezetési hálózat kiépítéséhez és annak ingatlan-nyilvántartáson történő átvezetéséhez szolgalmi jogost alapító szerződés megkötése szükséges.

Az aláírt megállapodás ingatlan-nyilvántartási átvezetése során a Pest Megyei Kormányhivatal Földhivatali Főosztály, Földhivatali Osztály 1. 41983/2023.06.28 számú bejegyzésével a bejegyzési kérelmet elutasította.

Az elutasítás egyik indoka a képviselő-testületi határozat hiányossága, melyet a képviselő-testületnek módosítania szükséges.

Telki, 2023. augusztus 21.

Deltai Károly

polgármester

**Határozati javaslat**

**Telki Község Önkormányzat Képviselő-testülete**

**/2023. (VIII. ) számú önkormányzati határozata**

**36/2023.(IV.24.) önkormányzati határozat módosítása**

Telki község Képviselő-testülete úgy határozott, hogy a 36/2023.(IV.24.) önkormányzati határozatot az alábbiak szerint módosítja:

Telki Nefelejcs utca csapadékvíz elvezetésének megvalósítása érdekében csapadékvíz elvezetési szolgalmi jogot alapító szerződést köt a Telki Nefelejcs utca 523 hrsz-ú ingatlan tulajdonosaival.

A szolgalmi jogot alapító szerződés értelmében a szolgalommal terhelt ingatlan a Telki 523 hrsz-ú ingatlan, a szolgalom jogosultja a Telki 456/6 hrsz és a Telki 418/3 hrsz-ú ingatlan.

A Képviselő-testület felhatalmazza a polgármester a szerződés módosítás aláírására és ingatlan-nyilvántartásba történő bejegyzése érdekében történő eljárás megindítására.

Felelős: polgármester

Határidő: azonnal